Спојот на Брег со Бригах (позади десно), создавајќи го Дунав (напред десно)
**Брег** (германски: *Breg*) — река во Баден-Виртемберг, Германија и главен извор на Дунав. Долга е 46 км.

Опис
----

Реката Брег е најдолгиот и најголем водотек кој го образува Дунав. Тече низ југоисточниот дел на Среден Шварцвалд и низините во регионот Бар.

Извира на надморска висина од 1.078 метри, 6 км северозападно од Фуртванген. Нејзиниот извор се наоѓа кај капелата „Св. Мартин" и е наречен „Извор на Дунав" (*Donauquelle*), заштитен како споменик на природата. На околу 100 м југоисточно од ова место е големата европска вододелница Рајна/Дунав. 900 метри понатаму е изворот на Елц, кој тече во истата надолжна долина но првично во спротивна насока, за потоа да се влее во Рајна.

Во горниот дел, наречена „Мачкина Угорница" (*Katzensteig*), долината на Брег е производ на глацијација, со исклучително низок наклон и предели со шварцвалдски куќи. Тече на исток низ широка и понаселена долина меѓу гратчињата Фиртванген и Деренбах, а потоа свртува на североисток и тече низ осамена шумовита долина, заедно со пат и поранешна железничка линија, денес прилагодена во велосипедска патека. Накратко пред Хамерајзенбах-Брегенбах, во Брег се влева реката Линах веднаш под неговата брана, а во селото кај Хамербах се влева кратка притока која е сепак најважна поради двата големи дотеци. Близу Бројнлинген, Брег се спојува со потокот Ретенбах во вештачкото Кирнбершко Езеро. Овде реката го напушта Шварцвалд и преку Хифинген продолжува кон Донауешинген, течејќи низ пространи предели на висорамнината на Бар.

По 46,2 км Брег се слева со Бригах во Донауешинген и така настанува Дунав. Изворот на Брег хидрографски се смета за извор на Дунав бидејќи Брег е неговата најдолга и најполноводна напојница, со сливна површина од 291,5 км2.

Притоки
-------

Ова е список на поважните притоки на Брег, леви (Л) и десни (Д).
* Шиценбах (Л)
* Хинтере Брег (Д)
* Рорбах (Л)
* Лангенбах (Л)
* Линах (Д)
* Хамербах (Д) со горните теченија на Ајзенбах и Урах
* Форбах (Л)
* Колдобелбехле (Л)
* Рајхенбехле (Д)
* Вајхербах (Л)
* Ландграбен (Д)
* Ретенбах (Д)

Наводи
------

1. ↑  Должината се води според слојот *Gewässernetz (AWGN)* на семрежната карта на LUBW.
2. ↑  Сливот е пресметан од слојот *Aggregierte Gebiete 05 (AWGN)* на семрежната карта на LUBW.

Надворешни врски
----------------

* Брег на Ризницата ?
* Картографски услуги на Покраинскиот завод за животна средина, земјомер и природозаштита на Баден-Виртемберг (*Landesanstalt für Umwelt, Messungen und Naturschutz Baden-Württemberg*)
* Сливот на Брег — LUBW

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Дунав |
| --- |
|  |
| Земји | 
* Германија
* Австрија
* Словачка
* Унгарија
* Хрватска
* Србија
* Бугарија
* Романија
* Молдавија
* Украина

 | Дунав на карта |
|  |
| Градови | 
* Улм
* Инголштат
* Регенсбург
* Пасау
* Линц
* Виена
* Братислава
* Ѓер
* Будимпешта
* Вуковар
* Нови Сад
* Белград
* Видин
* Русе
* Браила
* Галац
* Измаил
* Тулча

 |
|  |
| Притоки | 
* Илер
* Лех
* Реген
* Изар
* Ин
* Морава
* Вах
* Хрон
* Ипељ
* Драва
* Тиса
* Сава
* Тамиш
* Голема Морава
* Тимок
* Жиу
* Искар
* Олт
* Осам
* Јантра
* Ведеа
* Арџеш
* Јаломица
* Сирет
* Прут

 |
|  |
| Канали | 
* Рајна-Мајна-Дунав
* Дунав-Црно Море

 |
|  |
| Поврзано | 
* Брег
* Бригах
* Делта
* Острови

 |

 |